b'\n_START_ARTICLE_\nPokalbis (filmas)\n_START_SECTION_\nSiu\xc5\xbeetas\n_START_PARAGRAPH_\nHaris Kolas\xc2\xa0\xe2\x80\x93 pasiklausymo ekspertas, turintis savo firm\xc4\x85 San Franciske. Haris aps\xc4\x97stas savo paties privatumu; jo namus saugo triguba spyna ir signalizacija, nors juose beveik nieko n\xc4\x97ra, jis skambina tik i\xc5\xa1 taksofono ir savo biur\xc4\x85 jis \xc4\xafreng\xc4\x99s did\xc5\xbeiulio sand\xc4\x97lio kampe. Haris neturi draug\xc5\xb3 ir jo mergina apie j\xc4\xaf ne\xc5\xbeino beveik nieko. Vienintelis jo hobis\xc2\xa0\xe2\x80\x93 savo bute groti saksofonu._NEWLINE_Haris su savo kolega Stenu gauna u\xc5\xbesakym\xc4\x85 pasiklausyti moters ir vyro aik\xc5\xa1t\xc4\x97je, pilnoje \xc5\xbemoni\xc5\xb3 ir \xc5\xa1alutinio garso. Pora pamini baim\xc4\x99, kad yra stebimi ir savo planus susitikti vie\xc5\xa1butyje po keli\xc5\xb3 dien\xc5\xb3. J\xc5\xb3 pokalbio \xc4\xafra\xc5\xa1ymui Haris panaudoja kelis pasiklausymo aparatus skirtingose aik\xc5\xa1t\xc4\x97s vietose. Sujungus vis\xc5\xb3 pasiklausymo aparat\xc5\xb3 juostas \xc4\xaf vien\xc4\x85, joje ai\xc5\xa1kiai girdimi \xc5\xbeod\xc5\xbeiai, ta\xc4\x8diau visi\xc5\xa1kai neai\xc5\xa1ki j\xc5\xb3 reik\xc5\xa1m\xc4\x97._NEWLINE_Haris nerimauja apie tai, kas gali nutikti porai, kai jo klientas i\xc5\xa1girs juost\xc4\x85. Jis pakartotinai klausosi juostos, kol i\xc5\xa1girsta vien\xc4\x85 fraz\xc4\x99, kuri jam sukelia daugiausia nerimo: \xe2\x80\x9eJis nu\xc5\xbeudyt\xc5\xb3 mus, jeigu tam gaut\xc5\xb3 \xc5\xa1ans\xc4\x85\xe2\x80\x9c. Jis toliau ie\xc5\xa1ko subtili\xc5\xb3 pabr\xc4\x97\xc5\xbeim\xc5\xb3 siekdamas suprasti fraz\xc4\x97s reik\xc5\xa1m\xc4\x99._NEWLINE_Haris vengia gra\xc5\xbeinti juost\xc4\x85 vyrui, kuris u\xc5\xbesak\xc4\x97 \xc4\xafra\xc5\xa1yti poros pokalb\xc4\xaf. Ta\xc4\x8diau spaudimas gra\xc5\xbeinti juost\xc4\x85 i\xc5\xa1 jo kliento pradeda did\xc4\x97ti, kol pagaliau juosta i\xc5\xa1 jo yra pavagiama._NEWLINE_Haris pagaliau supranta ties\xc4\x85: pora siek\xc4\x97 nu\xc5\xbeudyti moters vyr\xc4\x85\xc2\xa0\xe2\x80\x93 Hario klient\xc4\x85. Hariui paskambina jo kliento asistentas, kuris pasako jam daugiau nebesir\xc5\xabpinti \xc5\xa1iuo reikalu ir kad jie jo klausysis. Ie\xc5\xa1kodamas klausymosi \xc4\xafrangos, Haris sugriauna savo but\xc4\x85, kol jame lieka vienintelis sveikas daiktas\xc2\xa0\xe2\x80\x93 jo saksofonas.\n_START_SECTION_\nApdovanojimai\n_START_PARAGRAPH_\nRe\xc5\xbeisierius F. F. Kopola 1974\xc2\xa0m. u\xc5\xbe \xc5\xa1\xc4\xaf film\xc4\x85 Kan\xc5\xb3 kino festivalyje buvo apdovanotas Auksine palm\xc4\x97s \xc5\xa1akele. 1993\xc2\xa0m. filmas buvo \xc4\xaftrauktas \xc4\xaf JAV Nacionalin\xc4\xaf film\xc5\xb3 registr\xc4\x85.'